श्रीराम दवे

आधुनिक संस्कृत साहित्य के लब्धप्रतिष्ठ महाकवि पंडित श्रीराम दवे का जन्म भारत के राजस्थान राज्य के बाड़मेर जिले में समदड़ी (वर्तमान बलोतरा जिले) में  22 सितम्बर 1922 ई. में हुआ। इनकी माता का नाम मथुरा देवी तथा पिता का नाम शंकरलाल दवे था। मात्र छः वर्ष की अत्यल्प आयु में पिता पण्डित शंकरलाल दवे का आकस्मिक देहान्त हो गया। अतः अध्ययन के लिए अपने मामा के पास हैदराबाद सिन्ध (वर्तमान पाकिस्तान) चले गये। हैदराबाद में ही एक संस्कृत पाठशाला में पारम्परिक रीति से संस्कृत का अध्ययन किया। इनके लेख एवं कविताएँ हैदराबाद से प्रकाशित होने वाली संस्कृत की सुप्रसिद्ध पत्रिका 'कौमुदी' में छपने लगीं। सन् 1947 ई. के भारतविभाजन के बाद पण्डित श्रीराम दवे को बाडमेर (राजस्थान) वापस लौटना पड़ा। यहाँ इनका पदस्थापन जोधपुर के SBBJ बैंक में रहा। विद्वत समाज में सम्मानित इस सरस्वती साधक का वर्ष 2013 में देहांत  हो गया। 

इन्होंने अनेकों कृतियों की रचना की। इनकी महत्त्वपूर्ण कृतियाँ निम्न हैं :

महाकाव्य - भृत्याभरणम्, राजलक्ष्मीस्वयंवरम् , साकेतसंगरम् 

कथा ग्रंथ - भग्नमनोरथा , विशाखा, प्रमोदगृहम् 

खंडकाव्य - अपांगलीला, ललितालहरी, भारतीविलास, सौन्दर्यलीलामृतम्, काव्यमंजूषा, कारुण्यकादम्बिनी, कामधेनुशतकम्, परिखायुद्धम्, विनोदकौस्तुभम्, वियोगशतकम्, कलिभूकैतवम् , कालकौतुकम्, वारिदविलासम्, कवितामंजरी, मेघोपालम्भनम्

इनके अतिरिक्त इन्होंने कुछ अनुवाद परक रचनाएं भी लिखी - यवनीनवनीतम्, अकिंचनचैत्यम्, ब्रह्मरसायनम्, ध्रुवस्वामिनी, निर्मला, गीतांजलि।

सन्दर्भ